**Referat af bestyrelsesmødet tirsdag den 22. september 2020 kl. 1930 hos Allan**

Til stede var Henrik, Line, Anita, Lars og Allan

1. Godkendelse af dagsordenen

*Godkendt*

1. Røg og støj fra café Wood – klage fra beboerne over caféen grundet ventilationsstøj

*Intet nyt – punktet udsættes.*

1. Støj fra Pho Saigons ventilationsanlæg

*Intet nyt – punktet udsættes*

1. Tilbud om en tilføjelse til vores gadedørslåse.

*Accept er givet og arbejdet administreres af administrator.*

1. Maler Mattia vil fremkomme med et forslag til vægmalerier i porten. Han kommer personligt til stede ved ottetiden.

*Mattia mødte op og fremviste billeder af tidligere arbejder. På den baggrund besluttede bestyrelsen at gå videre med en dekorering af portindgangen. Det blev aftalt at Mattia for en betaling på 1.500 kr. skulle udarbejde konkrete skizzer til udsmykning. Vi afventer disse.*

1. Tømrerarbejder på ejendommen: rep. af vinduer hos Martin, rep. af gadedør i nr. 83, rep. af døre til lejlighederne i nr. 83 og nr. 1 A

*Vi afventer et forslag fra tømrer Jonas Bertelsen på reparation af Martins vinduer, som han har besigtiget sammen med to gadedøre og to entredøre.*

1. Ønske fra nr. 83 1. sal t.h. om etablering af altan

*Punktet udgår og afventer at ejeren retter henvendelse herom.*

1. Ønske fra 1 B 3. sal t.h. om etablering af fransk altan i gavl.

*Det blev besluttet at Allan udarbejder et forslag til generalforsamlingsbeslutning. Han afventer at ejeren kommer med yderligere materiale til brug for beslutningen.*

1. Brunata ønsker at udskifte vores varmemålere (hgadm 30)

*Administrator har fået meddelelse om at Brunata kan sætte arbejdet i gang.*

1. Pudsning af mur ind mod naboen i Kaalundsgade

*Allan forsøger at få endnu et murerfirma til at give et overslag på arbejdet.*

1. Undersøgelse af vedligeholdelsesstand af gavl mod Kaalundsgade.

*Allan skal søge at få adgang til naboejendommens gård så droneinspektion kan foregå fra denne.*

1. Hvorledes skal foreningen forholde sig til indførelse af negativ rente på dens bankindestående?

*Det blev vurderet at alle banker hen ad vejen vil indføre negativ rente, så bestyrelsen besluttede at søge vedtægterne ændret med henblik på at midler kan anbringes andre steder end i pengeinstitutter.*

1. Eventuelt

*Intet*